Et uheld på motorvej E45 mellem Th. Sauersvej og Aalborg Syd generede trafikken torsdag eftermiddag. Uheldet skete klokken 14.54, hvor tre biler kørte sammen, da en af bilerne ville foretage et vognbaneskift. Det fortæller Michael Elkjær, der er vagtchef ved Nordjyllands Politi. Den ene bil landede på taget, og spærrede trafikken, indtil den blev flyttet ud i nødsporet. K lokken 15.46 var alle vejbaner igen åbne. Ingen kom alvorligt til skade. Dog måtte en af de involverede på skadestuen for at blive syet i fingeren.

Referat:
Begge spor er igen åbne efter et uheld på E45 i sydgående retning ved Aalborg.